b'\n_START_ARTICLE_\nGoa Trance\n_START_SECTION_\nZgodovina\n_START_PARAGRAPH_\nGoa Trance je v zgodnjih devetdesetih pojavil v Goi (Indija)._NEWLINE_Danes je Goa zasidrana v Izraelu. Tja so jo prinesli biv\xc5\xa1i vojaki, ki so po odslu\xc5\xbeenem voja\xc5\xa1kem roku od\xc5\xa1li na po\xc4\x8ditnice v Goo. Velika ve\xc4\x8dina Goa Trance-a je danes \xc5\xa1e zmeraj producirana v Izraelu, \xc4\x8deprav so \xc2\xbbvro\xc4\x8de to\xc4\x8dke\xc2\xab\xc2\xa0tudi Brazilija, Republika Ju\xc5\xbena Afrika, Japonska in Mehika.\n_START_SECTION_\nZvok Goa Trance-a\n_START_PARAGRAPH_\nTakt je pri Goa Trance-u 4/4. Obi\xc4\x8dajna produkcija bo vso svojo energijo razkrila \xc5\xa1ele v drugem delu skladbe, potem pa se bo hitro odvila do konca. Po navadi so dolge nekje med 8 in 12 minut. Basovske linije so pri Goa Trance-u ob\xc4\x8dutno mo\xc4\x8dnej\xc5\xa1e kot pri drugih zvrsteh Trance-a, skladbe pa vsebujejo tudi \xc2\xbborganske\xc2\xab\xc2\xa0zvoke (zvoke ustvarjalci spustijo skozi resonan\xc4\x8dne filtre), ki slu\xc5\xbeijo bolj\xc5\xa1emu ob\xc4\x8dutku pri jemanju psihedeli\xc4\x8dnih drog (\xc5\xa1e posebej znan je Acid, zvok proizveden z Rolandom TB 303). BPM je obi\xc4\x8dajno 130 do 150, najpo\xc4\x8dasnej\xc5\xa1e izjeme dosegajo 110 BPM, najhitrej\xc5\xa1e pa 170.\n_START_SECTION_\nGoa Trance zabave\n_START_PARAGRAPH_\nGoa Trance party-i se po navadi prirejajo na nenavadnih lokacijah, kot so pla\xc5\xbee, pu\xc5\xa1\xc4\x8dave, gozdovi, itd., redkeje pa se prirejajo v klubih. Zabave so najbolj divje okoli novega leta, ko v Goo prihajajo polni avtobusi Indijcev in popotnikov \xc5\xbeeljnih zabave. _NEWLINE_Na zabavah se velikokrat za dekoracijo ambienta in obla\xc4\x8dil uporablja fluorescentne barve, ki pod neonskimi lu\xc4\x8dmi dobijo poseben \xc5\xbear. Poslikave so velikokrat v zvezi z vesoljci, hinduizmom in ostalimi (predvsem vzhodnimi) religijami, gobami, \xc5\xa1amanizmom in tehnologijo.\n_START_SECTION_\nGoa Trance v popularni kulturi\n_START_PARAGRAPH_\nPaul Oakenfold je za kratek \xc4\x8das sredi devetdesetih Goa trance-u pomagal do komercialnega uspeha. Le malo ustvarjalcev je doseglo status \xc2\xbbzvezde\xc2\xab, na primer Man With No Name in Infected Mushroom. Znan je tudi Juno Reactor, ki je ustvaril glasbo za mnoge hollywoodske filme (Mortal Combat, Matrica).\n_START_SECTION_\nPopularni Goa Trance albumi\n_START_PARAGRAPH_\n(kronolo\xc5\xa1ko urejeni)'